പോലീസിനെതിരേ നടപടി ആവശ്യപ്പെട്ട് എസ്പി ഓഫീസ് മാര്ച്ച് നടത്തി കൊട്ടാരക്കര: യുവമോര്ച്ച പ്രവര്ത്തകരെ അതിക്രൂരമായി മര്ദിച്ച പോലിസ് ഉദ്യോഗസ്ഥര്ക്കെതീരെ നടപടിയെടുക്കണമെന്ന് ബിജെപി സംസ്ഥാന വൈസ് പ്രസിഡന്റ് സി. ശിവന്കുട്ടി ആവശ്യപ്പെട്ടു. മന്ത്രി.കെ.എന്. ബാലഗോപാലിന്റെ ക്യാമ്ബ് ഓഫീസിലേക്ക് മാര്ച്ച് ചെയ്ത യുവമോര്ച്ച പ്രവര്ത്തകരെ തല്ലിചതച്ച പോലിസ് നടപടിയില് പ്രതിഷേധിച്ച് ബിജെപി ജില്ലാ കമ്മിറ്റിയുടെ നേതൃത്വത്തില് നടത്തിയ കൊട്ടാരക്കര റൂറല് എസ്പി ഓഫീസ് മാര്ച്ച് ഉദ്ഘാടനം ചെയ്തു പ്രസംഗിക്കുകയായിരുന്നു അദ്ദേഹം. കേരളത്തിലെ ജനങ്ങള്ക്ക് വേണ്ടിയാണ് യുവമോര്ച്ച സമരം ചെയ്യുന്നത് കേന്ദ്രസര്ക്കാര് പട്രോളിയം ഉത്പന്നങ്ങളുടെ വിലകുറയ്ക്കുമ്ബോള് സംസ്ഥാന സര്ക്കാര് നികുതി കുറയ്ക്കുമെന്നാണ് മുഖ്യമന്ത്രിയും ധനകാര്യ മന്ത്രിയും പറഞ്ഞത്. ഇപ്പോള് കേന്ദ്രസര്ക്കാര് വിലകുറച്ചപ്പോള് സംസ്ഥാന ധനകാര്യ മന്ത്രി പറയുന്നത് നികുതി കുറയ്ക്കാന് സംസ്ഥാന സര്ക്കാര് ഉദ്ദേശിക്കുന്നില്ല എന്നാണ്. ഇത് കേരളത്തിലെ ജനങ്ങളോടുള്ള വെല്ലുവിളിയാണെന്ന് ശിവന്കുട്ടി പറഞ്ഞു. പ്രവര്ത്തകരെ അകാരണമായി മര്ദിച്ച പോലീസുകാര്ക്കെതി നടപടി സ്വീകരിക്കാത്ത പക്ഷം സമരം ശക്തമാക്കുമെന്നും അദ്ദേഹം പറഞ്ഞു. യുവമോര്ച്ച പ്രവര്ത്തകരെ തടയാന് സ്ഥാപിച്ച ബാരിക്കേഡ് അപകടകരമാം വിധം വൈദ്യുതി പോസ്റ്റില് ചേര്ത്തു കെട്ടിയത് അന്വേഷണ വിധേയമാക്കണമെന്നും ബിജെപി നേതാവ് ആവശ്യപ്പെട്ടു. കൊട്ടാരക്കര രവിനഗറില് നിന്നും ആരംഭിച്ച മാര്ച്ച് കൊട്ടാരക്കര എസ് പി ഓഫിസിന് സമീപം പോലിസ് ബാരിക്കേട് കെട്ടി തടഞ്ഞു. ബിജെപി ജില്ലാ പ്രസിഡന്റ് ബി ബി.ഗോപകുമാര് അധ്യക്ഷത വഹിച്ചു.